До 12 октомври можем да избираме къде да гласуваме
До 12 октомври можем да избираме къде да гласуваме Избрана
Анелия Петрова	08.10.2019 | 08:15
Ако не живеете на адреса си по лична карта и сте регистрирали настоящ адрес преди 26.04.2019, може да поискате вписване в избирателния списък по настоящ адрес до 12.10.2019 г. и да си изберете къде да упражните правото си на глас на изборите за кмет и общински съветници. Това напомнят от ОИК - Пазарджик. От там уточняват, че крайният срок за заявяване на желание за гласуване с подвижна избирателна кутиясъщо е 12.10.2019 г., а за отстраняване на непълноти и грешки в избирателния списък е 19.10.2019 г.
Искането е писмено, по образец, или електронно, през сайта на съответната община. Общинската администрация заличава заявилите избиратели от списъка по постоянен адрес и ги вписва в списъка по настоящ адрес, разясняват от ОИК.
Препоръчваме навреме да проверите дали сте вписани в избирателен списък за вашата избирателна секция, заявиха от комисията. От ЦИК поясняват, че това може да направите по един от следните три начина:
влизате на grao.bg/election, изпращате SMS с ЕГН на 18429 срещу 25 стотинки без ДДС или се обаждате безплатно на 0800 1 47 26
Ако откриете, че не фигурирате в списъка, или установите някаква неточност, може да поискате корекция от общината, с подаване на заявление до 19.10.2019. Кметът разглежда искането и обявява публично решението си в срок от 2 дни.
Иван Панайотов, ГЕРБ: Очевидно е, че няма доверие към Попов от централната власт Назад
Инж. Иван Панайотов: Хаос в градоустройството и някой се облагодетелства! Напред
Избирателната активност в Пазарджик с процент по-висока от 2015-та